কলকাতা বিমানবন্দরে আত্মঘাতী ইম্ফলের যাত্রী!

কলকাতা: প্রজাতন্ত্র দিবসের দিন হইহই কাণ্ড কলকাতা বিমানবন্দরে। কেন ? কারণ খবর আসে, বিমানবন্দরে আত্মঘাতী হন ইম্ফল থেকে আগত এক যাত্রী। জানা যায়, বিমানবন্দরের ডিপারচার ফ্লাইওভার থেকে ঝাঁপ দিয়ে আত্মহত্যা করেন ওই যাত্রী। তড়িঘড়ি তাকে নিয়ে যাওয়া হয় বারাসত হাসপাতালে কিন্তু সেখানে নিয়ে যাওয়ার পরই হাসপাতালের তরফ থেকে তাকে মৃত বলে ঘোষণা করা হয়। ইতিমধ্যেই ঘটনার তদন্ত শুরু করেছে বিমানবন্দর থানার পুলিশ।

নিহত ব্যক্তির নাম ওসিং। বিমানবন্দর সূত্রে জানা যাচ্ছে, গত ২৩ জানুয়ারি তিনি মণিপুরের ইম্ফল থেকে বিমানে কলকাতায় এসেছিলেন। আর তারপর থেকেই বেশ কদিন ধরে তাকে বিমানবন্দরের এলাকায় ঘরা ফেরা করতে দেখা যায়।

আরও পড়ুন:এক দেশ, এক সময় বাধ্যতামূলক করতে চায় মোদি সরকার, তৈরি খসড়া রুলস

গত ২ দিনের মত আজ রবিবারও তিনি বিমানবন্দরের এলাকা জুড়ে ঘুরে বেড়ান। আর তা চোখে পরে বিমানবন্দরের কর্মীদের। তাতেই বিমানবন্দরের আধিকারিকদের মনে সন্দেহের দানা বাঁধে। আর এই ঘটনার কিছুক্ষণ পরেই তিনি বিমানবন্দরের ডিপারচার ফ্লাইওভার থেকে ঝাঁপ দিয়ে আত্মহত্যা করেন বলে জানা যায়। অনেকেরই ধারণা তিনি মানসিক ভারসাম্যহীন। কিন্তু বিমানবন্দরে এমন ঘটনা ঘটায় প্রশ্ন উঠছে বিমানবন্দরের নিরাপত্তা নিয়ে। শুধু তাই নয়, এও প্রশ্ন উঠছে বিমানবন্দরের কর্মীরা যদি তাকে ডিপারচার এলাকায় অসংলগ্ন ভাবে ঘোরাফেরা করতে দেখেনই তাহলে কেন তাকে তখনই সেখান থেকে সরিয়ে দেওয়া হয়নি? ইতিমধ্যেই গোটা ঘটনার তদন্তে নেমেছে পুলিশ।

দেখুন অন্য খবর

Powered by how to get embed code from youtube and harpan patiens las vegas